બિગ બોસની દરેક સીઝન ખાસ રહી છે. ત્યારે આ સીઝનને પણ ખાસ બનાવવા કોમેડિયન ભારતી સિંહ તેના પતિ હર્ષ લિંબાચિયા સાથે જોવા મળશે. થોડા સમય પહેલા ભારતીએ આ શોમાં એન્ટ્રીને લઇને ઘણા ખુલાસાઓ કર્યા હતા. ભારતીએ કહ્યુ કે, જ્યારે મને ખબર પડી કે બિગ બોસમાં મારા પતિ સાથે એન્ટ્રી કરવાની છે તો મને થયુ કે ચલો હવે હુ ફેમિલી પ્લાનિંગ કરી શકુ છુ. ભારતીએ કહ્યુ કે, મને બિગ બોસમાં એન્ટ્રીને લઇને થોડો ડર લાગી રહ્યો છે. તેણે આ ડરનું કારણ દર્શાવતા કહ્યુ કે, આપણે જે રીતે વાસ્તવિક જીવનમાં હોઇએ છીએ તે કેમેરામાં આવે ત્યારે તમે કેવા છો તે ઓડિયન્સને ખબર પડે છે. ઘણી વાર મને વિચાર આવે છે કે ઓડિયન્સ કેવો રિએક્ટ કરશે. તેણે વધુમાં કહ્યુ કે, અહી તમારું એક ખોટું પગલુ શોમાં અને ઓડિયન્સમાં તમારી ઇમેજને બદલી નાખે છે.